text: অপিওয়েড (opioid) মস্তিষ্কে ক্রিয়াশীল কিছু রাসায়নিক দ্রব্যের বা ঔষধের একটি শ্রেণী। অপিওয়েড এমন কিছু রাসায়নিক বস্তুকে বোঝায় যা শরীরে মরফিন নামক ঔষধের মতো ক্রিয়া প্রদর্শন করে। দেহে অপিওয়েডের কিছু গ্রাহক অণু (receptor) রয়েছে। এই গ্রাহক অণুসমূহ সাধারণত কেন্দ্রীয় ও প্রান্তীয় স্নায়ুতন্ত্রে এবং পরিপাকতন্ত্রে অবস্থিত। এই অঙ্গগুলোতে অবস্থিত গ্রাহক অণুগুলি একাধারে অপিওয়েডের উপকারী ক্রিয়া এবং পার্শ্বপ্রতিক্রিয়ার জন্য দায়ী। বিশ্ব স্বাস্থ্য সংস্থার বর্ণনা অনুযায়ী, অপিওয়েড একটি সমষ্টিবাচক শব্দ যা দ্বারা পপি Papaver somniferum গাছ থেকে প্রাপ্ত অ্যালকালয়েডসমূহ, তাদের সংশ্লেষণের দ্বারা উৎপন্ন এবং শরীরে প্রাপ্ত সমগোত্রীয় যৌগসমূহকে বোঝায়, যে সকল যৌগ মস্তিষ্কের গ্রাহক অণুসমূহের সাথে মিথস্ক্রিয়ার মাধ্যমে ব্যথা দূর করতে পারে এবং আনন্দদায়ক অনুভূতির বা ইউফোরিয়া সৃষ্টি করতে পারে। এসব অ্যালকালয়েডসমূহ ও তাদের সংশ্লেষণের দ্বারা উৎপন্ন যৌগ প্রায় সংজ্ঞাহীন অবস্থা, কোমা এবং শ্বসনতন্ত্রে ডিপ্রেশান সৃষ্টি করতে পারে। শরীরে প্রাপ্ত অপিওয়েডের নাম এনডরফিন। অন্যান্য অপিওয়েডসমূহ এনডরফিনের ন্যায় ক্রিয়া করে। এসকল ঔষধ নেশা ধরাতে সক্ষম।
  
  চিকিৎসায় ব্যবহার
  
  ব্যথা 
  অপিওয়েডের মতো কার্যকরী ব্যথানাশক নেই বললেই চলে। মরফিন এক্ষেত্রে সর্বাধিক কার্যকরী ঔষধ। অনেকদিন ধরে চলতে থাকা ব্যথাতে এধরনের ঔষধ খুব কার্যকরী হলেও, তীক্ষ্ণ এবং হঠাৎ করে হওয়া ব্যথা কমাতে এসব ঔষধ কম কার্যকরী। ক্যান্সার এবং জীবনসায়াহ্নের বিভিন্ন রোগে তীব্র ব্যথা কমাতে এখোনো মরফিনের ব্যবহার রয়েছে। অপিওয়েড ধরনের ব্যথানাশক ঔষধ প্রসববেদনাতেও ব্যবহার করা হয়ে থাকে। কিন্তু অপিওয়েডসমূহ অমরা অতিক্রম করে ভ্রূণে প্রবেশ করতে পারে বলে বাচ্চার শ্বসনতন্ত্র আক্রমণ করতে পারে। তাই এসকল ক্ষেত্রে এ ধরনের ঔষধ সাবধানতার সাথে ব্যবহার করা উচিত।
  
  ইদানীং আবার ক্যান্সারের ক্ষেত্র ছাড়াও ব্যথানাশক হিসেবে এসকল ঔষধের ব্যবহার শুরু হয়েছে। ফলে এর অপব্যবহার এবং নেশাজাত দ্রব্য হিসেবে এর ব্যবহার অধিকতর সম্ভব হয়েছে।
  
  ব্যথানাশক চিকিৎসায় বিভিন্ন অপিওয়েডের তুলনা 
  কোনো ব্যথানাশক ঔষধ দেবার পূর্বে চিকিৎসক নির্দিষ্ট রোগীর ক্ষেত্রে নিম্নলিখিত ঔষধসমূহের কোনটি অধিকতর কার্যকর তা বিবেচনা করেন। এবং এই বিবেচনায় ঔষধসমূহের নিম্নলিখিত বৈশিষ্ট্যসমূহ প্রাধান্য পায়:
  </noinclude>
  
  <noinclude>
  
  সারণী: মরফিয়ান অপিওয়েডসমূহ
  
  তথ্যসূত্র 
  
  বিষয়শ্রেণী:ঔষধ প্রস্তুতি ও ব্যবহার বিজ্ঞান
  বিষয়শ্রেণী:ঔষধ
title: অপিওয়েড